হরমুজ থেকে ভারতে ফিরেছে ৮টি জাহাজ! পিছনে ফেলেছে চীন, পাকিস্তানকেও

ওয়েব ডেস্ক : মধ্যপ্রাচ্যে সংঘর্ষের পর হরমুজ প্রণালী বন্ধ করে দিয়েছিল ইরান (Iran)। কিন্তু সেই পথ দিয়েই তেল এবং এলপিজি গ্যাসবাহী জাহাজ (Ships) হাজার বের করে এনেছে ভারত। এমনটাই সূত্রের খবর। তবে শুধু ভারত (India) নয়, রাশিয়া, চিন, পাকিস্তান-সহ মোট পাঁচ দেশকে ছাড় দিয়েছিল তেহরান। তবে সূত্রের খবর, ভারতের জাহোজগুলিকে বেশি ছাড়পত্র দেওয়া হয়েছে।

শনিবার ভারতের গ্রিন সানভি নাম একটি হাজাজ হরমুজ প্রণালী (Strait of Hormuz) পার করেছে বলে খবর। এই জাহাজে এলপিজি গ্যাস ছিল বলে খবর। এর মধ্যে জানা যাচ্ছে, কয়েকদিনের মধ্যে হরমুজ পার করতে চলেছে আরও দু’টি জাহাজ। এখনও পর্যন্ত মোট আটটি জাহাজ এই পথ পার পার করেছে বলেই খবর।

আরও খবর : ফের দেউলিয়া হওয়ার মুখে পাকিস্তান?

সূত্রের খবর, উপসাগরীয় এলাকায় ভারতের মোট ১৫টি জাহাজ রয়েছে। তাতে রয়েছেন ৫০০-র বেশি নাবিক। ফলে তাঁদের পাশপাশি জাহাজগুলিকে যাতে নির্বিঘ্নে দেশে ফিরতে পারে, ভারতীয় নৌসেনা সেই কাজ করছে বলে খবর।

মূলত, পশ্চিম এশিয়ার দেশগুলি থেকেই বেশি অশোধিত তেল আমদানি করে ভারত (India)। কিন্তু, ইরানের উপর আমেরিকা ও ইজরায়েল হামলা চালানোর পর, পাল্টা হরমুজ প্রণালী বন্ধ করে দিয়েছিল তেহরান। পণ্যবাহী জাহাজ সেখান থেকে গেলে হামলার হুঁশিয়ারও দেওয়া হয়েছিল। বেশ কয়েকটি জাহাজে হামলা হয়েছিল বলেও খবর। তবে বর্তমানে পরিস্থিতি কিছুটা বদলেছে। তেহরানের তরফে বেশ কিছু জাহাজকে ছাড়পত্র দেওয়া হয়েছে। ফলে দেশে আসতে শুরু করেছে জাহাজগুলি।